**ELŐTERJESZTÉS**

## Budapest Főváros II. Kerületi Önkormányzat

**Településüzemeltetési, Környezetvédelmi és Közbiztonsági Bizottság**

**2024. február 19-i ülésére**

|  |  |  |
| --- | --- | --- |
|  |  |  |
| **Tárgy**: | A Budapest II. kerület, belterület 14566 hrsz-ú telket érintő, Komjádi Béla utca – Árpád fejedelem útja – Zsigmond tér – Frankel Leó út által határolt területére készülő Budapest Főváros II. kerületének Építési Szabályzatáról szóló 28/2019.(XI.27.) önkormányzati rendelet módosításhoz a környezeti vizsgálat szükségességének eldöntésére vonatkozó Kerületfejlesztési Bizottsági előterjesztés véleményezése | |
|  |  |  |
|  |  |  |
| **Előterjesztő:** | ………………………………  Trummer Tamás  főépítész |  |
|  |  |  |
|  |  |  |
|  |  |  |
| **Készítette** | ………………………………  Erdei Gyula  osztályvezető |  |
|  |  |  |
|  |  |  |

A napirend tárgyalása zárt ülést nem igényel.

**Tisztelt Bizottság!**

Kérem a Tisztelt Bizottságot, hogy a mellékelt, azonos tárgyú Kerületfejlesztési Bizottsági előterjesztés ismeretében alakítsa ki véleményét a Környezeti vizsgálat szükségességéről.

Az *épített környezet alakításáról és védelméről* szóló 1997. évi LXXVIII. törvény (a továbbiakban: ÉTV) 6. § (1) bekezdése alapján a települési önkormányzat építésügyi feladata a településrendezési feladatkör ellátása, melyet a helyi építési szabályzat, valamint a településrendezési tervek elkészíttetésével-módosításával, elfogadásával lát el.

Budapest Főváros II. kerületi Önkormányzat Képviselő-testülete, a 364/2023.(IX.29.) számú határozatában döntött a Budapest II. kerület, belterület 14566 hrsz-ú telket érintő, Komjádi Béla utca – Árpád fejedelem útja – Zsigmond tér – Frankel Leó út által határolt területére vonatkozó 28/2019. (XI. 27.) rendelettel elfogadott II. kerületi építési szabályzat (a továbbiakban: KÉSZ) (eseti) módosítási eljárás megindításáról, és az ehhez szükségszerűen kapcsolódó folyamatok megindításához, lefolytatásához.

Az *egyes tervek, illetve programok környezeti vizsgálatáról* szóló 2/2005.(I.11.) Korm.rendelet (a továbbiakban: *Rendelet.*) 1. § (3) bekezdésének megfelelően a település egy részére készülő szabályozási tervnél és helyi építési szabályzatnál eseti döntés alapján kell meghatározni a környezeti vizsgálat szükségességét, tehát esetünkben a várható környezeti hatás jelentőségének meghatározása alapján kell eldönteni a kérdést.

Az Épített Környezetért Felelős Igazgatóság fentiek alapján megkérte a *Rendelet.* szerinti államigazgatási szervek nyilatkozatait arról, hogy a hatáskörükbe tartozó környezet- vagy természetvédelmi szakterületet illetően várható-e jelentős környezeti hatás.

A 2024. január 24-én megküldött nyilatkozat kérésére adott válaszok befogadását 2024. február 8‑án zártuk le. A tizenkét megkeresett államigazgatási szerv közül nyolc tett nyilatkozatot, melyek közül egyik sem tartotta szükségesnek környezeti hatásvizsgálat készítését.

Az államigazgatási szervek véleményét összesítő táblázatba rendszerezve a (KfB) előterjesztés 1. melléklete, a beérkezett véleményeket eredeti terjedelmükben a (KfB) előterjesztés 2. melléklete tartalmazza.

**Határozati javaslat**

**A Bizottság** - a Budapest Főváros II. Kerületi Önkormányzat Képviselő-testületének önkormányzati rendelete az önkormányzat Szervezeti és Működési Szabályzatáról szóló 13/1992.(VII.01.) önkormányzati rendelete Településüzemeltetési, Környezetvédelmi és Közbiztonsági Bizottságra vonatkozó 11. melléklet 5.4.11. pontjában biztosított hatáskörében eljárva - **kialakított véleménye, hogy a Budapest II. kerület, belterület 14566 hrsz-ú telket érintő, Komjádi Béla utca – Árpád fejedelem útja – Zsigmond tér – Frankel Leó út által határolt területre a KÉSZ módosítással összefüggésben nem tartja szükségesnek környezeti vizsgálat készítését.**

**Felelős:** Polgármester

**Határidő**: 2024. február 20.

Budapest, 2024. február …

**Tisztelettel:**

**Trummer Tamás**

főépítész

| **s. sz.** | **Államigazgatási szerv** | **2/2005. (I.11.) korm.r 3.sz. melléklet szerinti megnevezés** | | **Környezeti vizsgálat szükségessége** |
| --- | --- | --- | --- | --- |
| 1. | Pest Vármegyei Kormányhivatal Környezetvédelmi, Természetvédelmi és Hulladékgazdálkodási Főosztály | II.1.a) | a környezetvédelemre kiterjedően: a környezetvédelmi hatóság; | Nem tartja szükségesnek környezeti vizsgálat lefolytatását: *„… Az előzetes tájékoztatásban foglaltak alapján a településrendezési eszközök módosításának céljait tekintve előre láthatóan jelentős környezeti hatás nem várható …”* |
| II.1.e) | a hulladékgazdálkodásra kiterjedően: az illetékes hulladékgazdálkodási hatóság |
| 2. | Duna-Ipoly Nemzeti Park Igazgatóság | II.1.b) | b) természet- és tájvédelemre kiterjedően: a nemzeti park igazgatóság és a természetvédelmi hatóság; | Nem tartja szükségesnek környezeti vizsgálat lefolytatását. |
| 3. | Budapest Főváros Kormányhivatala- Népegészségügyi Főosztály | II.1.c) | c) környezet- és település-egészségügyre kiterjedően: közegészségügyi hatáskörében eljáró fővárosi és megyei kormányhivatal. | Közegészségügyi szempontból a környezeti vizsgálat elvégzését nem tartja szükségesnek. |
| II.2.g) | g) a természetes gyógytényezők, gyógyhelyek természeti adottságainak védelmére kiterjedően: a népegészségügyi feladatkörében eljáró Budapest Főváros Kormányhivatala; | Környezeti vizsgálat elvégzését nem tartja szükségesnek. Ugyanakkor a gyógyvizes kút védőterületét, védőidomát a kerület településrendezési eszközeinek módosítása során figyelembe kell venni. |
| 4. | Fővárosi Katasztrófavédelmi Igazgatóság; Igazgatóhelyettesi Szervezet, Katasztrófavédelmi Hatósági Osztály | II.1.d) | d) a felszíni és a felszín alatti vizek minőségi és mennyiségi védelmére kiterjedően: a vízvédelmi és vízügyi hatóság. | A véleményadásra megadott 15 napos határidőn belül környezeti vizsgálat lefolytatásával kapcsolatban észrevétel nem érkezett. A nyilatkozat kérésére adott válaszok befogadását 2024. február 8-án zártuk le. |
| II.2.j) | j) súlyos ipari balesetek megelőzésére kiterjedően: a megyei, fővárosi katasztrófavédelmi igazgatóság. | A véleményadásra megadott 15 napos határidőn belül környezeti vizsgálat lefolytatásával kapcsolatban észrevétel nem érkezett. A nyilatkozat kérésére adott válaszok befogadását 2024. február 8-án zártuk le. |
| 5. | Budapest Főváros Önkormányzata | II.2.a) | a) helyi környezet- és természetvédelemre kiterjedően: a települési önkormányzat jegyzője; | A véleményadásra megadott 15 napos határidőn belül környezeti vizsgálat lefolytatásával kapcsolatban észrevétel nem érkezett. A nyilatkozat kérésére adott válaszok befogadását 2024. február 8-án zártuk le. |
| 6. | Budapest Főváros Kormányhivatala Állami Főépítészi Iroda | II.2.b) | b) az épített környezet védelmére kiterjedően: az állami főépítészi hatáskörében eljáró fővárosi és megyei kormányhivatal; | A környezeti vizsgálat készítését nem tartja szükségesnek: *„Mivel azonban a tervezési terület Budapest világörökségi területének közvetlenül határos, ezért kérem, hogy a véleményezési dokumentáció alátámasztó munkarésze térjen ki a tervezett szabályozás világörökségre gyakorolt hatásainak bemutatására..”* |
| 7. | Pest Vármegyei Kormányhivatal Földművelésügyi és Erdészeti Főosztály | II.2.c) | c) erdővédelemre kiterjedően: az erdészeti hatáskörben eljáró megyei kormányhivatal; | A véleményadásra megadott 15 napos határidőn belül környezeti vizsgálat lefolytatásával kapcsolatban észrevétel nem érkezett. A nyilatkozat kérésére adott válaszok befogadását 2024. február 8-án zártuk le. |
| 8. | Pest Vármegyei Kormányhivatal, Élelmiszerlánc-biztonsági, Állategészségügyi, Növény- és Talajvédelmi Főosztály | II.2.d) | d) talajvédelemre kiterjedően: a talajvédelmi hatáskörben eljáró megyei kormányhivatal; | *„A talaj minőségi védelme szempontjából …”* nem tartja szükségesnek környezeti hatásvizsgálat készítését. |
| 9. | Budapest Főváros Kormányhivatala Földhivatali Főosztály | II.2.e) | e) a termőföld mennyiségi védelmére kiterjedően: a földvédelmi feladatkörében eljáró fővárosi és megyei kormányhivatal, | *„A Tfvt. termőföld mennyiségi védelmét biztosító rendelkezései között nem szerepel olyan jogszabályi követelmény, mely előírná a környezeti vizsgálat lefolytatását és a környezeti értékelés elkészítését.”* |
| 10. | Szabályozott Tevékenységek Felügyeleti Hatósága | II.2.f) | f) földtani és ásványvagyon védelemre kiterjedően: Szabályozott Tevékenységek Felügyeleti Hatósága; | A véleményadásra megadott 15 napos határidőn belül környezeti vizsgálat lefolytatásával kapcsolatban észrevétel nem érkezett. A nyilatkozat kérésére adott válaszok befogadását 2024. február 8-án zártuk le. |
| 11. | Budapest Főváros Kormányhivatala Építésügyi és Örökségvédelmi Hivatal | II.2.h) | h) kulturális örökség (műemlékvédelem, régészet) védelmére kiterjedően: Budapest Főváros Kormányhivatala, kizárási feltétel fennállása esetén a kulturális örökség védelméért felelős miniszter; | Nem tartja szükségesnek környezeti vizsgálat lefolytatását az alábbi kitétellel régészeti és műemléki környezet része az érintett terület. továbbá a további hatósági eljárások során biztosítani kell az örökségvédelmi szempontok érvényesülését és a Hivatal állásfoglalását ki kell kérni. |
| 12. | Nemzeti Népegészségügyi Központ | II.2.i) | i) kémiai biztonságra kiterjedően: az országos tisztifőorvos; | Kéri, hogy kifogást nem emelő véleményezőnek tekintsük. |