**.** számú napirend

**előterjesztés**

**Budapest Főváros II. Kerületi Önkormányzat**

**Településüzemeltetési, Környezetvédelmi és Közbiztonsági Bizottság részére**

**Tárgy: 1023 Budapest, Frankel Leó út 21-23.** szám (hrsz.: 14484) alatti társasház **HAVARIA Keret**ből történő vissza nem térítendő támogatás kifizetése a társasház élet-és balesetveszélyes **erkélyeinek felújítása** ügyében.

**Előterjesztő:** ……………………………………………….

**Trummer Tamás**

főépítész, igazgató

**Készítette**:

………………………………………………..

**Borsos András**

pályázati referens

„A napirend tárgyalása zárt ülést nem igényel.”

**Tisztelt Településüzemeltetési, Környezetvédelmi és Közbiztonsági Bizottság!**

A **1023 Budapest, Frankel Leó út 21-23.** szám (hrsz.: 14484) alatti 163 lakásos társasház korábbi közös képviselője Bálint Orsolya/Prókátorház Kft. a társasház élet- és balesetveszélyes **erkélyeinek** **felújítása** céljából a HAVARIA Keretre pályázatot nyújtott be. 2022. június 15. napján a társasház új közös képviselőt választott, Indra Beatrixet. A Településüzemeltetési, Környezetvédelmi és Közbiztonsági Bizottság átruházott hatáskörben eljárva 325/2021.(XII.13.) határozatával úgy döntött a HAVARIA Keretből támogatja az erkélyek felújítását. A munkák elkészültek a pénzügyi elszámolást az új közös képviselő benyújtotta.

A korábbi közös képviselő által 2021. szeptember 13. napján benyújtott pályázat alapján az épület **keleti homlokzatán a 4. emeleti erkélyek, a nyugati homlokzatán 4. emeleti erkélyek és az északi homlokzatán az 1. és 2. emeleti erkélyek felújításához kért a társasház támogatást.** A pályázathoz csatolta a Léta Euró Kft. 2021. augusztus 31-én kelt részletes és tételes árajánlatát a keleti, nyugati és északi emeleti homlokzatok erkélyeinek felújításáról. Az északi oldalra tett ajánlatában a felújítandó erkélyek száma a költségvetés szerint 4+3=7 db, de a terveket és a költségvetést áttekintve megállapítható hogy a felújítandó 65 m2 erkélyfelület alapján 2x4+3=11 db erkélyt jelent. A keleti és a nyugati homlokzaton 3-3 db erkély felújítása tervezett.

Árajánlat a keleti homlokzat 4. emeleti erkélyek felújításáról: **2 488 824 Ft**

Árajánlat a nyugati homlokzat 4. emeleti erkélyek felújításáról: **2 871 084 Ft**

Árajánlat az északi homlokzat 1. és 2. emeleti erkélyek felújításáról: **14 687 264 Ft**

Az árajánlat végösszege: **20 047 172 Ft**

(1. sz. melléklet, 1., 7., 11. oldal)

A Településüzemeltetési, Környezetvédelmi és Közbiztonsági Bizottság 325/2021.(XII.13.) határozatával úgy döntött, hogy támogatja a **1023 Budapest, Frankel Leó út 21-23. szám** alatti társasház élet- és balesetveszélyes **erkélyeinek** helyreállítási munkáit. A Társasháznak vissza nem térítendő támogatásként a tervezett (**20 047 172 Ft)** összköltség **legfeljebb 20 %-át (a keretösszeg erejéig 4 009 000 Ft összegben)** biztosítja

(2. sz. melléklet, 1. oldal)

Az Önkormányzat 2022. március 16. napján az élet- és balesetveszélyessé vált erkélyek felújítására a társasházzal a Településüzemeltetési, Környezetvédelmi és Közbiztonsági Bizottság 325/2021.(XII.13.) határozatával összhangban **Támogatási megállapodást** kötött.

(3. sz. melléklet, 1. oldal)

A felújítást a Léta Euró Kft. kezdte el, majd az elmaradt munkákat a Pólus kontroll Kft. fejezte be. A **pénzügyi elszámoló lap szerint a számlák végösszege 22 222 256 Ft,** ami magasabb, mint a Támogatási megállapodás szerint a felújítás tervezett teljes bruttó költsége volt.

A Léta Euró Kft. által készített felújításról végleges műszaki átadás-átvételi jegyzőkönyv nem készült - a kivitelező hibájából-, ezt igazoló 2022. november 10-én kelt jegyzőkönyvet az újonnan megválasztott közös képviselő Indra Beatrix és a műszaki ellenőr írta alá. A jegyzőkönyv tartalmazza, hogy a B/47 és B/48 számú lakásokhoz tartozó erkélyek (3 db) felújítási munkáit a lakók saját költségükön már korábban elvégezték.

Az északi homlokzaton 8 db erkély alsó síkjának javítását, festését a csatolt vállalkozási szerződés szerint a Pólus kontroll Kft. végezte, akivel a társasház nevében Indra Beatrix közös képviselő szerződött.

A benyújtott építési napló beírásai alapján munkák a rendelkezésre álló 18 hónapon belül, 2023. szeptember 15. napján elkészültek. Indra Beatrix közös képviselő 2023. október 16-án benyújtotta a Pénzügyi elszámolást, melyhez utólagosan csatolta a 2023. november 16. napján készült műszaki átadás-átvételi jegyzőkönyvet, az északi homlokzaton lévő 8 db erkély alsósíkjának javítása, festése - Pólus kontroll Kft általi- megvalósulásáról. A műszaki ellenőr 2023. november 16. napján kelt nyilatkozata is benyújtásra került, mely szerint az erkélyek felújítása megfelelő módon és minőségben elkészült.

(4. sz. melléklet; 1. oldal)

(5. sz. melléklet; 1. oldal)

A kivitelezés tényleges végösszege - a keleti homlokzat 4. emeleti erkélyeinek felújítási költségei nélkül – is magasabb lett az ajánlatban szereplő összegnél.

Az ingatlan műemléki környezetben van, a védettség jogi jellege műemléki jelentőségű terület, valamint Világörökségi védelem alatt is áll, mivel Budapest - a Duna-partok településrészen fekszik. Az északi homlokzat a Lukács fürdő parkjára néz. A három utca által határolt két belső udvaros nagy épület homlokzata rossz állapotú és felújításra szorul. Ezen a képen minden felújítás javít, így a részleges erkély korszerűsítések is. Megállapítható, hogy a pályázatban vállalt felújítási munkák megvalósultak - még ha magán erő bevonásával is -, az erkélyek felújításra kerültek.

A Budapest Főváros II. Kerületi Önkormányzat Képviselő-testületének a társasházak felújításának pénzügyi támogatásáról szóló 11/2023. (III. 31.) önkormányzati rendelet 8. §-a szerint:

*(8) Méltányosságot gyakorolhat a Bizottság ha:*

*a) többi pályázót a méltányosságból adódó döntés nem érinti hátrányosan, és*

*b) a felújításnál előre nem látható, nem a pályázó mulasztásából adódott probléma megoldása miatt szükséges.*

Kérem tisztelt Bizottságot, hogy a fent leírtak alapján döntsön, hogy méltányossági alapon támogatja-e a társasház részére a megítélt támogatás teljes kifizetését.

Kérem a T. Bizottságot, hogy átruházott feladat- és hatáskörében eljárva hozza meg határozatát.

**HATÁROZATI JAVASLAT**

A Budapest Főváros II. Kerületi Önkormányzat Képviselő-testületének a társasházak felújításának pénzügyi támogatásáról szóló 18/2019. (V. 31.) önkormányzati rendelet 11.§ (8) bekezdése és a 13/1992. (VII.01.) Budapest Főváros Önkormányzat Képviselő-testületének önkormányzati rendelete az önkormányzat Szervezeti és Működési Szabályzatáról 11. számú melléklet 5.1.12. pontja alapján a Településüzemeltetési, Környezetvédelmi és Közbiztonsági Bizottság dönt a társasházak által elnyert támogatásokkal kapcsolatosan benyújtott méltányossági kérelmekről.

A **Településüzemeltetési, Környezetvédelmi és Közbiztonsági Bizottság** átruházott hatáskörben eljárva úgy dönt, hogy a **HAVARIA Keretből** **kifizethető** a **1023 Budapest, Frankel Leó út 21-23.** szám (hrsz.: 14484) alatti társasház élet- és balesetveszélyes **erkélyeinek felújítási munkáira** avissza nem térítendő támogatásként **odaítélt, és a megkötött Támogatási szerződés szerinti 4.009.000 Ft összeg.**

**Felelős**: Polgármester

**Határidő**: 2024. március 20.

Budapest, 2024. február 8.

**Trummer Tamás**

főépítész, igazgató